Նա հիշեցրեց, որ դատավորի զբաղվածության պատճառով նիստերը տեղի են ունենում ամիսը մեկ անգամ, որն էլ մի քանի անգամ դժգոհության պատճառ է դարձել։ Լիպարիտ Սիմոնյանը եւս միջնորդություններ նեկայացրեց իր պաշտպանյալներ Հարություն Թորոսյանի, Անդրանիկ Քյոսեյանի եւ Էդուարդ Զեյթունյանի վերաբերյալ։ Նիստը նախագահող դատավոր Աննա Դանիբեկյանը ընդհատեց ներկայացվող միջնորդությունը՝ հայտնելով, որ գուցե մյուս միջնորդության որոշումը հրապարակվի, հետո շարունակեն նիստը, սակայն փաստաբան Լիպարիտ Սիմոնյանի նշեց, որ այսպես ժամանակն ավելի արդյունավետ կօգտագործեն։ Փաստաբանը միջնորդեց Հարություն Թորոսյանի եւ Էդուարդ Զեյթունյանի նկատմամբ ընտրված խափանման միջոցը փոխարինել ստորագրությամբ չհեռանալու մասին խափանման միջոցով։ Իսկ Անդրանիկ Քյոսեյանի նկատմամբ ստորագրությամբ կամ 500 հազար դրամ գրավ՝ հաշվի առնելով նախկինում դատվածությունը։